U-I-261/07
Natisni
Opravilna št.:
U-I-261/07
Datum odločitve:
15. 10. 2008
ECLI:
ECLI:SI:USRS:2008:U.I.261.07
Akt:
Zakon o urejanju prostora (Uradni list RS, št. 110/02 in 8/03 – popr.) (ZUreP),  1. odst. 104. čl. in 102. čl. v povezavi s 111. čl.
Zakon o prostorskem načrtovanju (Uradni list RS, št. 33/07) (ZPNačrt), 103. čl.
Odlok o lokacijskem načrtu za izgradnjo Poljanske obvoznice Škofje Loke (R1-210, odsek 1078, R1-210, odsek 1110) (Uradni list RS, št. 48/02)
Izrek:
Pobuda za začetek postopka za oceno ustavnosti prvega odstavka 104. člena in 102. člena v povezavi s 111. členom Zakona o urejanju prostora (Uradni list RS, št. 110/02 in 8/03 – popr.) ter 103. člena Zakona o prostorskem načrtovanju (Uradni list RS, št. 33/07) in Odloka o lokacijskem načrtu za izgradnjo Poljanske obvoznice Škofje Loke (R1-210, odsek 1078, R1-210, odsek 1110) (Uradni list RS, št. 48/02) se zavrže.
Evidenčni stavek:
Pobudnik nima pravnega interesa, če ne izkaže, da izpodbijane določbe neposredno posegajo v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jože Hartman, Škofja Loka
Datum vloge:
3. 10. 2007
Vrsta odločitve:
sklep
Vrsta rešitve:
zavrženje
Dokument:
US28354
Dokument v PDF obliki:
U-I-261-07.pdf
81 KB
Prenesite datoteko
U-I-261/07-11
15. 10. 2008
SKLEP
Ustavno sodišče je v postopku za preizkus pobude Jožeta Hartmana, Škofja Loka, ki ga zastopa odvetniška družba Pavlin in partnerji, o. p., d. o. o., Kranj, na seji 15. oktobra 2008
sklenilo:
Pobuda za začetek postopka za oceno ustavnosti prvega odstavka 104. člena in 102. člena v povezavi s 111. členom Zakona o urejanju prostora (Uradni list RS, št. 110/02 in 8/03 – popr.) ter 103. člena Zakona o prostorskem načrtovanju (Uradni list RS, št. 33/07) in Odloka o lokacijskem načrtu za izgradnjo Poljanske obvoznice Škofje Loke (R1-210, odsek 1078, R1-210, odsek 1110) (Uradni list RS, št. 48/02) se zavrže.
Obrazložitev
1. Pobudnik izpodbija v izreku tega sklepa navedene akte. Zatrjuje, da so v neskladju s členi 2, 5, 14, 22, 25, 33, 67, 69, 71, 72, 73, 120 in 153 Ustave. Pobudnik utemeljuje svoj pravni interes z zatrjevanjem, da je razlastitveni zavezanec za nepremičnine, ki se urejajo na podlagi Odloka o lokacijskem načrtu za gradnjo Poljanske obvoznice (R1-210, odsek 1078, R1-210, odsek 1110).
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpisi ne učinkujejo neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnik še ne izkazuje pravnega interesa za oceno ustavnosti izpodbijanih določb. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsedujoča sodnica mag. Marija Krisper Kramberger ter sodnici in sodniki mag. Marta Klampfer, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
mag. Marija Krisper Kramberger
Predsedujoča sodnica